לוורן ושירלי

לוורן ושירלי (באנגלית: Laverne & Shirley) היא קומדיית מצבים אמריקנית פופולרית בת 8 עונות, אשר הופקה לשידור במקור עבור רשת ABC, בשנים 1976–1983. התוכנית הייתה סדרת ספין-אוף לסדרת הטלוויזיה המצליחה ימים מאושרים.

עלילת הסדרה מתרחשת בין סוף שנות ה-50 של המאה ה-20 ועד אמצע שנות השישים ומתמקדת בלוורן דפאזיו (מגולמת על ידי פני מרשל) ושירלי פיני (מגולמת על ידי סינדי ויליאמס), שתי חברות ושותפות לדירה שעובדות במפעל בקבוקים במבשלה בעיר מילווקי שבמדינת ויסקונסין. מהעונה השישית ואילך עלילת הסדרה עברה לעיר ברבנק שבמדינת קליפורניה.

מייקל מקין ודייוויד לנדר שיחקו בתפקידי משנה בתפקידים לנרד "לני" קוסנובסקי ואנדרו "סקוויגי" סקוויגמן, בהתאמה, אשר היו חברים ושכנים של לוורן ושירלי. צוות השחקנים הקבוע של התוכנית כלל בין היתר גם את אדי מקה בתפקיד המאהב של שירלי קרמיין רגוסה, פיל פוסטר בתפקיד אביה של לוורן והבעלים של ה"פיצה–כדורת" פרנק דפאזיו, ובטי גארט בתפקיד עדנה באביש, בעלת הבית של הדירה שבה גרו לוורן ושירלי.

במהלך השנים זכתה הסדרה פרסים ומועמדויות, כולל שש מועמדויות לפרס גלובוס הזהב ומועמדות אחת לפרס האמי.

בישראל הסדרה שודרה בערוץ המזרח התיכון בשנות ה-80 של המאה ה-20.

סקירת סדרה

גלריית תמונות

קישורים חיצוניים 

אולפני CBS: תוכניות וסדרות
סדרות ספין-אוף אמריקאיות
תוכניות טלוויזיה באנגלית
תוכניות טלוויזיה שמתרחשות בלוס אנג'לס